Diari Oficial de la Generalitat Valenciana


Sumari del DOGV 945, del 17-11-1988 (1988/812417)

ORDRE de 8 de novembre de 1988, de la Conselleria de Treball i Seguretat Social, per la qual es convoca el sistema d'ajudes en matèria de Serveis Socials per a l'any 1989.
---------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/11/08/(1)/dof/vci/html**

### Dades del document

Número de DOGV
:   945

Data del DOGV
:   17-11-1988

Secció del DOGV
:   DISPOSICIONS GENERALS

Número del document
:   1988/812417


Data del document
:   08-11-1988

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 8 de novembre de 1988, de la Conselleria de Treball i Seguretat Social, per la qual es convoca el sistema d'ajudes en matèria de Serveis Socials per a l'any 1989.  
La competència exclusiva en matèria d?Assisténcia i Serveis Socials que l?Estatut d?autonomia atribueix a la Generalitat Valenciana, segons l'article 31-24, l?exerceix aquesta no sols directament a través dels centres, les prestacions i els serveis propis, sinó també en fomentar l'acció d'altres Entitats públiques o privades sense finalitat lucrativa, per a la qual cosa aquesta Ordre regula les ajudes i subvencions assignades en els Pressupostos de la Generalitat per als Serveis Socials Generals i Serveis Especialitzats de suport als vells, disminuïts, menors, minories ètniques i altres sectors amb problemes socials.  
Atés l?objectiu prioritari de la política de la Generalitat de contribuir al benestar social d'aquells sectors de població amb greus mancances de dotacions socials per tal de corregir els desequilibris en la distribució dels recursos, el Consell, mitjançant el Decret 72/87, de 25 de maig, establí el Pla d'Ordenació dels Serveis Socials com a instrument de planificació, de coneixement i coordinació dels recursos existents, d'acreditació pel que fa a la qualitat i supervisió de l'atenció prestada. Les Institucions i els Centres de Serveis Socials, que han decidit d'integrar-se en la xarxa pública de Serveis Socials, han sol·licitat llur inscripció en el Registre i Acreditació com a condició indispensable per a poder concertar amb l'Administració Valenciana, o rebre subvencions a càrrec dels pressupostos d'aquesta. Així mateix l'acreditació suposa un substancial avantatge per a les Institucions a l?hora d'accedir a les ajudes o als concerts, ja que l'Acreditació substituirà tota la documentació que fins ara es reproduïa anualment.  
Aquesta Ordre intenta igualment formular mesures per tal de pal·liar la urgent necessitat econòmica que afecta a persones i famílies que viuen en situacions d'extrema precarietat. Fins que no s'establesquen legalment les garanties constitucionals de pensió mínima, la Generalitat Valenciana declara objecte de la seua atenció preferent el suport d'aquelles persones sotmeses a greus dificultats a fi de facilitar llur accés als recursos mínims necessaris.  
Per tal d'atendre aquestos objectius, s'han unificat en una sola convocatòria tots els pressupostos transferits, tant els propis de la Generalitat com els corresponents a la Seguretat Social.  
En atenció d'aquests motius, i fent ús de les facultats que em confereixen l'article 35-e) de la Llei 5/1983, de 30 de desembre, de Govern Valencià, i l'article 7-4 del Decret 36/88, de 21 de març,  
ORDENE:  
TITOL I   
De les Ajudes i subvencions  
CAPITOL I   
Serveis Socials Generals  
Article 1. Ambit.  
S'ofereixen ajudes per tal de contribuir a la implantació i el desenvolupament dels Serveis Socials Generals de caràcter global i polivalent, organitzats sota la responsabilitat pública, que atenguen la problemàtica social de qualsevol ciutadà, el desplegament comunitari i la qualitat de vida de la població i la prevenció primària de situacions de segregació o marginació.  
Article 2. Objecte de l'ajuda.  
Les ajudes destinades als Serveis Socials Generals, podran ser de quatre tipus:  
a) Ajudes per al pagament de salaris i Seguretat Social dels professionals dels Equips de Base integrats per un o diversos professionals de l'acció social.  
b) Ajudes per al manteniment i l'equipament de centres socials com a recurs bàsic dels Serveis Socials Generals.  
c) Ajudes per als programes d?Atenció Bàsica següents:  
- Programes d'informació i Assessorament per facilitar la igualtat d'oportunitats en l'accés als Serveis Socials; assessorament tècnic sobre els problemes socials i llur canalització, quan calga, als altres serveis socials existents.  
- Els programes d?Ajudes Polivalents a domicili de caràcter domèstic, assistencial educatiu, per promoure la integració familiar, quan es troben en situacions en les quals no és possible la realització d'activitats habituals o en situacions de conflicte sòcio-familiar per a algun dels seus membres.  
- Programes de prestacions econòmiques individuals per cobrir les necessitats bàsiques a fi de prevenir marginacions.  
- Acolliment familiar per atendre la necessitat de convivència personal.  
- Cooperació social per fomentar la solidaritat, l'autoajuda i l'activitat voluntària.  
d) La Conselleria de Treball i Seguretat Social i les Diputacions Provincials, d'acord amb les respectives normatives a l?efecte, concertaran amb aquells Ajuntaments que tinguen garantit el nivell bàsic de la protecció social, els programes d'iniciativa municipal presentats pel mateix Ajuntament o Mancomunitat, que responguen a demandes concretes de cada municipi dins del març estatuari dels Serveis Socials.  
Els Programes d?Atenció Bàsica estaran definits per la Direcció General de Serveis Socials a fi de garantir en cada municipi aquells mínims que la Legislació Autonòmica declara necessaris.  
Article 3. Sol·licitants.  
Podran sol·licitar les ajudes per a Serveis Socials Generals les Corporacions Locals, les Agrupacions d?Ajuntaments i Mancomunitats.  
Article 4. Procediment.  
- L?ajuda s'articularà a través de convenis bilaterals o, si s'escau, d'un conveni amb la Conselleria de Treball i Seguretat Social i la Diputació Provincial corresponent acollida al Pla d?Actuació conjunt, per tal de col·laborar en les tasques de coordinació i planificació que preveu la Generalitat Valenciana en matèria d?Assistència Social i determinades en aquest Pla.  
Article 5. Obligacions.  
- Coordinar-se amb la Direcció General de Serveis Socials en la planificació que aquesta elabore, així com presentar el programa i la justificació de l'ajuda que es concedesca. - Col·laborar en el seguiment i l'avaluació que realitzarà la Comissió Tecnica, tal i com estableix el Pla d?Actuació conjunt.  
- No minorar ni anul·lar la consignació que s'hi haja previst inicialment en pressupost.  
Article 6. Import.  
L?aportació de les Entitats signants del conveni s'acollirà als termes expressats en el Pla d?Actuació amb Diputacions.  
Article 7. Documentació.  
a) Instància, formalitzada com cal, signada per l'Alcalde President de l'Ajuntament o la Mancomunitat, sol·licitant el conveni. Quan concorreran diversos Ajuntaments en una mateixa sol·licitud, la instància serà signada per qui a tal efecte els Plens dels Ajuntaments respectius hagen autoritzat.  
b) Relació dels Serveis Socials amb què compta l'Ajuntament i programes que pretenen desenvolupar, detallant la consignació pressupostària per a cadascun.  
El Servei Territorial de Serveis Socials corresponent trametrà als sol·licitants una proposta de conveni que haurà de ser aprovada pel Ple de l'Ajuntament, i que donarà facultats a l'Alcalde perquè la signe. La certificació de l'Acord serà remesa al Servei Territorial de Serveis Socials.  
Article 8. Seguiment dels Convenis.  
El seguiment d'aquestos convenis es farà en els termes que estableix el Pla d?Actuació amb les Diputacions, si s'escau, o a través de les Comissions de Seguiment que se establesquen en els convenis bilaterals.  
Article 9  
Les ajudes per a la construcció, l'adquisició i la reforma s'atindran al que estableix i regula el Capítol II de Serveis Socials Especialitzats, tant pel que fa al procediment com a la forma de l'ajuda.  
CAPITOL II   
Serveis Socials Especialitzats  
Article 10. Ambit.  
S'ofereixen ajudes per a Serveis Socials Especialitzats dirigits a aquells sectors de la població necessitats d'una atenció específica.  
- Disminuïts.  
- Tercera Edat.  
- Família, Infància i Joventut.  
- Dones en situació de risc social.  
- Drogaaddictes.  
- Transeünts, minories ètniques i altres grups marginats.  
I en els conceptes següents:  
A. Manteniment.  
B. Activitats.  
C. Equipament.  
D. Conservació, reparació i reforma.  
E. Ajudes per a construcció.  
F. Ajudes per a adquisició.  
No podran ser subvencionats aquells projectes que s'ajusten a programes propis d'altres Organismes, sense perjudici de la necessària col·laboració per al cas de matèries concurrents.  
Article 11. Sol·licitants.  
Podran sol·licitar aquestes ajudes les Entitats a qui corresponga la titularitat del centre, delservei, o el desenvolupament de l'activitat per al qual demane la subvenció i disposen:  
- De l'Acreditació Provisional o Definitiva que estableix el Decret 72/1987, de 25 de maig, del Consell de la Generalitat Valenciana per sol·licitar els conceptes A, B, C i D.  
- De la corresponent autorització que estableix el Decret anteriorment esmentat, en el cas de sol·licitar els conceptes E, F i en aquelles reformes que comporten canvi d'ús.  
Article 12. Prioritats.  
Tindran prioritat per a aquestes ajudes:  
- Els Serveis que s'establesquen en la Planificació General de Serveis Socials.  
- Els Ens Públics, les Associacions i les Federacions en aquest ordre, si hi ha duplicitat entre dos o més sol·licitants.  
- Els programes globals de Serveis Socials que consideren accions integrades d'atenció a diferents sectors dels que són objecte d'aquesta convocatòria.  
Article 13. Obligacions de l?Entitat sol·licitant.  
Tots els sol·licitants d'ajudes per a Serveis Socials Especialitzats n?adquireixen per la concessió, a més de les obligacions inherents a l'acreditació, les obligacions següents:  
1. Atendre els requeriments dels Serveis Territorials de Serveis Socials en satisfacció de la demanda de serveis, respectant sempre les característiques de l?Entitat i l'adequada qualitat d'aquestos.  
2. No minorar, ni anul·lar, la consignació que inicialment haja estat prevista amb aquesta finalitat.  
3. En cas de concessió d'equipament, conservació, reparació i reforma, no variar-ne la finalitat en un període mínim de 10 anys.  
4. En el cas de concessions per a construcció, adquisició i reforma amb canvi d'ús, no variar-ne la finalitat en un període mínim de 20 anys.  
5. Les obres hauran de començar en el termini màxim de tres mesos comptats a partir de la notificació de la concessió d'ajuda i, dins d'aquest termini, s'haurà de trametre a la Direcció General de Serveis Socials, original i còpia verificada del contracte d'execució d'obres.  
6. Facilitar a la Direcció General de Serveis Socials, tota la informació sobre l?Entitat que li siga demanada.  
Article 14. Exclusions.  
Queden expressament exclosos d'aquestes ajudes els conceptes següents:  
- Les despeses d'actes commemoratius, socials i culturals que no estiguen previstes en la planificació de Serveis Socials.  
- Les quotes a Associacions o Federacions.  
- Els serveis específicament acadèmics dels centres.  
- Equipament subvencionat en exercicis anteriors.  
- Equipaments adquirits amb anterioritat a l'1 de gener de 1989  
- Equipament per a obres en curs d'execució, la finalització de les quals no estiga prevista per a aquest exercici. Si la previsió de finalització ho era per a l?exercici de 1989, podria presentar-se la sol·licitud, però per a la concessió serà imprescindible presentar el certificat de finalització d'obres, abans del 30 de juny.  
- Obres acabades amb anterioritat a l'1 de gener de 1989.  
- Obres auxiliades per altres entitats en més de 70%.  
- En general, tots aquells conceptes que per llur naturalesa puguen ser objecte d'atenció d'altres Organismes oficials, o derivats d'altres exercicis econòmics.  
Article 15. Documentació.  
Cada Entitat haurà de sol·licitar les subvencions pels conceptes que crega avinent en una sola instància, a partir de la qual es formularà un expedient bàsic del qual derivaran peces separades per conceptes subvencionables, i es podrà també resoldre aquestes independentment.  
Es retirarà la instància segons model oficial dels Serveis Territorials de Serveis Socials.  
La instància serà subscrita per qui ocupe la representació legal de l?Entitat.  
Les entitats sol·licitants hauran d'aportar la documentació específica següent:  
A) Per a manteniment:  
1. Pressupost d'ingressos i despeses de la gestió ordinària de 1989, en model oficial.  
2. En el cas de residències i centres assistencials, relació nominal de beneficiaris en model oficial, així mateix, es ressenyaran les pensions, ajudes i aportacions dels beneficiaris.  
3. Relació de la plantilla del personal del centre en model oficial.  
4. Qualsevol altra documentació que calga, segons el parer del Servei Territorial de Serveis Socials.  
La documentació d'aquest apartat A), podrà obviar-se en cas d'haver-se entregat, tal i com establesca l?Ordre d?Acreditació de Serveis Socials Especialitzats.  
B) Per a activitats:  
El pressupost del programa o activitats a realitzar, detallat per partides.  
C) Per a equipament:  
1. Fonamentació de l'ajuda.  
2. Pressupost detallat de les coses subministradores de l?equipament que es pretén adquirir.  
D) Per a conservació, reparació i reforma:  
1. Certificació del Secretari de la Corporació Local o de la Junta Directiva de l?Entitat privada, fent-hi constar que les obres que es pretenen realitzar no estan executades amb anterioritat a la petició de la subvenció.  
2. Certificat del Secretari de la Corporació Local d'adequació a la normativa urbanística aplicable, amb especial referència a la que considere l?eliminació de les barreres arquitectòniques i establesca condicions d'accessibilitat.  
3. Projecte bàsic amb pressupost, expressant els preus unitaris descompostos, estat detallat de mesuraments i aplicació de preus, signat pel tècnic corresponent, fent-hi constar el número de DNI o CIF i domicili.  
4. Fonamentació de la necessitat de l'ajuda, recursos de què disposa l?Entitat per a aquest fi, i pla de finançament.  
E) Per a construcció i reforma amb canvi d'ús:  
A l'Autorització que estableix el Pla d'Ordenació de Serveis Socials, Decret 72/1987, de 25 de maig, del Consell de la Generalitat Valenciana, s'afegirà certificació del Secretari de la Corporació on constarà que les obres que es pretenen realitzar no han estat executades amb anterioritat a l?exercici de 1989. En cas d'Institucions sense finalitat lucrativa, aquest certificat s'emetrà per qui ocupe la representació legal o hi tinga poder suficient,  
F) Per a adquisició d'immobles:  
1. Certificat del Registre de la Propietat on s'acredite la propietat del venedor de l?immoble objecte de l'adquisició i que està lliure de càrregues i gravàmens.  
2. Document d'opció de compra on figurarà:  
- Data de caducitat.  
- Preu de compra.  
- Forma de pagament.  
3. Informe tècnic de l?estat de l?immoble.  
G) En tot cas, quan es tracte de transferències de capital, hom haurà d'atenir-se als requisits complementaris que dispose la respectiva Llei de Pressupostos.  
CAPITOL III   
Prestacions Econòmiques Individualitzades  
Article 16. Ambit.  
S'ofereixen ajudes econòmiques dirigides a persones individuals o grups familiars per tal de donar remei a una situació greument deteriorada, d'urgent necessitat o amb greus problemes específics que n'afecten l'autonomia personal, social i econòmica, per tal d'aconseguir el normal desenvolupament humà i social.  
Correspondrà a les Corporacions Locals, la gestió d'aquestes ajudes a través del Conveni de Serveis Socials Generals i en els termes que aquest considere. El Serveis Territorials de Serveis Socials només tramitaran les sol·licituds en els casos següents:  
- Quan no hi haja concert amb l'Ajuntament corresponent.  
- En les prestacions complementàries de la Seguretat Social.  
- Quan s'hi produesca una situació d'estricta emergència i prèviament justificada.  
Article 17 Objecte.  
Les ajudes podran atorgar-se a subjectes concrets, amb caràcter periòdic o per una sola vegada en l?exercici econòmic per a serveis esporàdics i adquisicions puntuals.  
Article 18. Sol·licitants.  
Podran sol·licitar aquestes ajudes les persones que trobant-se en situació de greu necessitat, reunesquen els requisits següents:  
1. Que la renda per càpita de la família a la qual pertany no siga superior a 280.000 PTA anuals, amb aplicació de factors correctors segons el nombre de membres de la família i el concepte a subvencionar.  
2. Que no hagen obtingut ajudes pel mateix concepte i quantia d'altres Organismes, durant el termini d'aquesta convocatòria.  
3. Que no siguen competència institucional d'altres Organismes públics.  
4. Que es dispose de la prescripció tècnica on es determine la necessitat de l'acció objecte de l'ajuda, bé pels Serveis Tècnics Municipals bé pels propis dels Serveis Territorials de Serveis Socials.  
Article 19. Documentació específica per a ajudes individuals.  
Instància segons model oficial, subscrita pel beneficiari o el seu representat legal, degudament omplida.  
Als Barris d?Acció Preferent, hom podrà incorporar diverses sol·licituds, quan es tracte de situacions similars, així com fer-hi valdre un informe social globalitzat.  
En ambdós supòsits, el Cap del Servei Territorial de Serveis Socials, en cas de concert, podrà requerir la documentació que justifique les dades exposades en la instància.  
TITOL II   
Del procediment  
CAPITOL II   
Lloc i termini de presentació  
Article 20. Lloc de presentació.  
1. Amb les excepcions previstes en l'apartat 2 d'aquest article, els peticionaris de les ajudes presentaran la sol·licitud i documentació requerida en el Servei Territorial de Serveis Socials de la província on radique el Centre o Servei per al qual se sol·licita la subvenció, o on residesca el sol·licitant, en el cas d'ajudes individuals, sense perjudici del que disposa l'article 66 de la Llei de Procediment Administratiu.  
2. Les peticions de les ajudes individualitzades, quan es residesca en municipis els Ajuntaments dels quals tinguen subscrits convenis amb la Conselleria de Treball i Seguretat Social per a la consecució d'aquest tipus d'ajudes, presentaran la sol·licitud juntament amb la documentació requerida en l?Ajuntament del municipi on es residesca, sense perjudici del que disposa l'article 66 de la Llei de Procediment Administratiu.  
Article 21. Terminis de presentació.  
1. Per a Serveis socials Generals i Serveis Socials Especialitzats: 35 dies hàbils següents a la data de publicació d'aquesta Ordre.  
2. Per a prestacions econòmiques individualitzades: des de l?1 de gener fins al 31 d'octubre. Tanmateix, es podrà admetre i tramitar fora del termini establert anteriorment, sol·licituds d'ajudes que no admeten demores, sempre que s'acredite documentalment l'aparició de la necessitat fora del termini normal de presentació de sol·licituds.  
En les ajudes individualitzades de caràcter periòdic, la sol·licitud de prórroga, per a l?exercici següent, podrà avançar-se amb la presentació dins dels últims mesos anteriors a la finalització de l?exercici corrent. No obstant això, la regulació i resolució quedarà sotmesa a les prescripcions de la convocatòria d'ajudes per a l?exercici de 1990.  
CAPITOL II   
Tramitació, resolució i recursos  
Article 22  
La Direcció General de Serveis Socials fixarà els criteris i els mòduls econòmics, així com els límits màxims, d'acord amb les disponibilitats pressupostàries, per a la valoració i concessió de les subvencions, atenent a la seua planificació, a la racionalització dels serveis i a les limitacions pressupostàries.  
Article 23  
Serà competència del Conseller de Treball i Seguretat Social la resolució dels expedients que suposen transferències de capital, a proposta de la Direcció General de Serveis Socials.  
Serà competència de la Direcció General la resolució de les peticions formulades per a ajudes de Serveis Socials Especialitzats, no incloses en l'apartat anterior, sense perjudici del que disposa la Llei de Pressupostos de la Generalitat Valenciana, així com per a les ajudes individuals, la concessió de les quals siga superior a 300.000 PTA. El Servei Territorial de Serveis Socials elevarà l?expedient juntament amb un informe proposta sobre la procedència de conéixer, reduir o denegar l'ajuda sol·licitada.  
Per a la formulació dels convenis de Serveis Socials Generals i si s?escau dels Especialitzats, hom s'atendrà al que disposa l'article 21-D, en relació amb l'article 35, de la Llei 5/1983, de 30 de desembre.  
El Servei Territorial de Serveis Socials serà competent en la resolució de les sol·licituds que es formulen per a ajudes individuals fins a la quantia de 300.000 pessetes inclusivament.  
En els casos en què aquestes siguen objecte de conveni amb la Corporació Local, aquesta hi serà competent.  
Excepcionalment, podran dictar-se d'ofici resolucions motivades amb la finalitat de subvencionar despeses ocasionades per internaments en Institucions.  
Article 24  
L?òrgan competent per a la resolució de l?expedient, vista la documentació obrant en cada un d'aquestos i les obligacions que s'adquireixen per la concessió de l'ajuda, podrà demanar els informes d'Organismes i Entitats que crega avinent i efectuar les comprovacions que considere sobre l?exactitud de tot això.  
Article 25  
Contra les resolucions que dicte el Conseller de Treball i Seguretat Social, es podrà interposar recurs contenciós administratiu - el de reposició prèviament - en la forma prevista per la legislació vigent.  
Contra les resolucions que dicte el Director General de Serveis Socials, els interessats podran interposar Recurs d'Alçada davant l?Hble. Sr. Conseller de Treball i Seguretat Social, en el termini de quinze dies hàbils comptadors a partir de l?endemà de la notificació de la Resolució.  
Contra les Resolucions que dicten els Caps dels Serveis Territorials de Serveis Socials, podrà interposar-se Recurs d'Alçada davant l?Il·lm. Sr. Director General de Serveis Socials, en el mateix termini i les mateixes condicions que s'indiquen en el paràgraf anterior.  
Contra les Resolucions dels Recursos d'Alçada, podrà interposar-se Recurs Contenciós Administratiu d'acord amb el que estableix la Llei reguladora d'aqueixa jurisdicció.  
TITOL III   
Del pagament i la justificació de les subvencions  
Article 26. Ajudes per a manteniment i activitats.  
El pagament de la subvenció es farà en tres terminis:  
- El primer pagament, per un import de fins al 60% de la subvenció, s'ingressarà una vegada dictada resolució i en el transcurs del trimestre següent, en el compte indicat pel titular del centre o servei.  
- El segon pagament, per un import de fins al 25% de la subvenció, s'ingressarà en el mateix compte amb la certificació prèvia del Servei Territorial de Serveis Socials, on s'haurà justificat l'import del primer pagament i que el funcionament del centre o servei respon a les obligacions contretes per la concessió de la subvenció.  
- El tercer pagament, pel 15% restant, després d'haver justificat l'import total de la subvenció en els termes i les condicions que preveu el paràgraf anterior.  
En les Corporacions Locals, hom s'ajustarà al que dispose la Llei de Pressupostos.  
A proposta del Servei Territorial de Serveis Socials, el pagament i la justificació d'aquestes ajudes, es podrà fer d'una sola vegada si la subvenció és inferior a 300.000 PTA, amb la presentació prèvia de factures justificatives de la despesa.  
El Servei Territorial de Serveis Socials podrà exigir tots els documents comptables, les factures, els manaments de pagament, els balanços, etc. que crega avinents, per tal de justificar la quantia de la despesa realitzada en la prestació dels serveis subvencionats.  
En el cas de concerts de base a preu/plaça es justificarà mitjançant la corresponent nòmina d'atesos i l'informe del Servei Territorial de Serveis Socials sobre l'acompliment de les obligacions contretes.  
Igualment podrà proposar a la Direcció General de Serveis Socials, vista la documentació demanada, la suspensió, minoració o devolució, si s'escau, de la subvenció concedida, i l'Organ competent dictarà la Resolució que pertoque.  
Article 27. Ajudes per a equipament, conservació, reparació i reforma.  
La justificació i el pagament de les ajudes per a equipament, conservació, reparació i reforma sense canvi d'ús, es farà de la manera següent:  
Els pagaments es realitzaran en tot cas amb la presentació prèvia de factures o certificacions d'obra, o certificació de la Corporació Local assumint que s'ha contret l?obligació de la despesa corresponent, les quals incloguen el total o les parts parcials de l?execució d'aquestes, essent l?import a pagar el que corresponga segons la quantia de la facturació o certificació d'obra que justifique haver-les fet totalment o parcialment, fins al total de la quantitat concedida, llevat dels casos en què s'hagen exigit, a més, condicions especials en les Resolucions de concessió, i en tal supòsit hom s'ajustarà al que en resulte.  
Article 28. Ajuda per a Construcció i adquisició.  
En el cas de construcció o reforma amb canvi d'ús, els pagaments parcials o el total de la subvenció que es concedesca es realitzaran contra certificació d'obra expedida pel Tècnic competent i d'acord amb els percentatges i les condicions de finançament que n'estableix la concessió i d'acord amb el, Projecte presentat; aquestes certificacions es faran segons el model oficial d'aqueixa Conselleria, essent les certificacions d'obra aprovades per la Comissió de Govern de les Corporacions Locals i, en el cas d'Institucions o Entitats sense finalitats lucratives, per la Junta Rectora.  
En el cas d'adquisició d'immobles, la justificació serà l'Escriptura de compravenda per part de la Corporació Local o Institució sense finalitats lucratives, de la Junta Rectora.  
En tots els casos serà necessària la presentació de la domiciliació bancària.  
Article 29. Pagament d'ajudes individuals.  
En les ajudes que es concedesquen per una sola vegada, el pagament es podrà fer immediatament després de la Resolució per la qual s'estima la sol·licitud formulada.  
En les de caràcter periòdic i temporal el pagament es podrà fer de bestreta per trimestres naturals, i s'abonarà en el primer pagament l?import corresponent a tants períodes trimestrals com hagen tingut inici des del començament de la prestació, a la qual fa referència l'ajuda, fins la Resolució estimatòria.  
A l?efecte de la justificació de la despesa pels beneficiaris, el Servei Territorial de Serveis Socials establirà l'adequat seguiment, i aquells estaran obligats a entregar, a petició del Servei Territorial, els rebuts o les factures que acrediten la recepció del servei en els termes per als quals l'ajuda fou aprovada. Si la documentació demanada no és entregada pels beneficiaris o bé es troba incompleta o inadequada, el Servei Territorial de Serveis Socials haurà de procedir a la suspensió, minoració o devolució, si feia el cas, de la subvenció concedida i en concessions superiors a 300.000 PTA, elevarà a la Direcció General de Serveis Socials la proposta corresponent; en ambdós casos, l?òrgan competent dictarà la Resolució escaient. El Servei Territorial de Serveis Socials, per raó de la índole de la necessitat, podrà obviar la justificació mitjançant l?informe motivat de l'Assistent Social.  
Es podrà acordar, en determinats casos, que el pagament d'ajudes per deutes motivats per la necessitat que se subvencionen, es realitze directament a les persones creditores, remetent en tal cas el justificant de pagament al deutor i deixant còpia compulsada en l?expedient.  
També excepcionalment, i a criteri del Cap del Servei Territorial de Serveis Socials, podrà fer-se el pagament professional de Serveis Socials que presente el cas, fent-ho constar en l?expedient.  
Article 30. Comunicació del cobrament de la subvenció en ajudes generals i especialitzades.  
Posteriorment al cobrament de cada termini de la subvenció, les Entitats hauran de trametre a la Direcció General de Serveis Socials, i en el termini d'un mes des de l?esmentada percepció, comunicació escrita d'haver-la rebut, segons les normes següents:  
- En el cas de Corporacions Locals, Carta de Pagament, expressant la data, la quantia i el concepte, expedida pel Dipositari i amb el vist-i-plau de l?Interventor de Fons, acreditativa de l?ingrés de la subvenció en la caixa forta de la Corporació.  
- En el cas d'Entitats sense finalitat lucrativa, notificació del Director del centre o servei, comunicant la percepció de la subvenció amb indicació de la data, la quantia i el concepte.  
Article 31  
L?incompliment total o parcial de qualssevol de les obligacions que condicionaren la concessió de la subvenció, constituirà causa determinant de la revocació de l'ajuda i del reintegrament del seu import, amb el requeriment previ de la Direcció General de Serveis Socials. En cas de no ser atés, amb resolució motivada de l?Organ que concedí la subvenció acordant-ne la revocació, resolució que una vegada haja estat ferma, es farà executiva a través de la via administrativa corresponent.  
DISPOSICIO TRANSITORIA  
En les sol·licituds denegades en l'any 1988 per motius pressupostaris i que no hagen estat executades, serà suficient la presentació de la corresponent sol·licitud, sense que calga aportar-hi de nou els documents complementaris, en cas que no hagen variat les circumstàncies que motivaren la primera petició.  
DISPOSICIO ADDICIONAL  
Primera  
Les Entitats públiques i privades podran sol·licitar la formalització d'un conveni per a obtenir les ajudes que en matèria de Serveis Socials Especialitzats preveu aquesta Ordre, en la forma i les condicions que determine la Conselleria de Treball i Seguretat Social. En aquest cas, se sotmetran als termes específics d'aquest.  
Segona  
Aquesta Ordre s'ajustarà al que estableix la Llei de Pressupostos corresponent a l'exercici 1989.  
Tercera  
Les ajudes a les Corporacions Locals de més de 20.000 habitants, tenen caràcter excepcional, ateses les competències que la Llei de Règim Local els atribueix en matèria de Serveis Socials.  
DISPOSICIO DEROGATORIA  
Queden derogades les disposicions d'inferior o igual rang que s'oposen a aquesta Ordre.  
DISPOSICIONS FINALS  
Primera  
En els impresos del Centre i sempre que es faça publicitat, a través de qualsevol mitjà de comunicació, dels centres i serveis, les activitats i els programes subvencionats totalment o parcialment per les ajudes a què fa referència aquesta Ordre, serà obligatori fer constar explícitament que es tracta d'un centre, servei, activitat o programa «subvencionat per la Generalitat Valenciana».  
Als locals dels centres o serveis subvencionats s'haurà d'exposar en lloc visible la placa identificativa i homologada, on s'indique la condició de subvencionat per la Generalitat Valenciana quan l'ajuda siga superior al 50% del cost del servei.  
Segona  
Aquesta Ordre vigirà l'endemà de la publicació en el Diari Oficial de la Generalitat Valenciana. Tanmateix, no es dictarà cap resolució sobre les sol·licituds d'ajuda a l'empara d'aquesta Ordre fins l?1 de gener de 1989.  
València, 8 de novembre 1988.  
El Conseller de Treball i Seguretat Social, MIQUEL DOMENECH I PASTOR


Còpia Permalink ELI